hotchpotch/miracl-hf-unified huggingface dataset:
মুখগোলক
পক্ষীবিজ্ঞানে মুখগোলক বলতে কয়েকটি নির্দিষ্ট প্রজাতির পাখির চোখের চারিদিকের পালকগুলোর গোলাকার বিন্যাস্ততাকে বোঝায়। প্যাঁচাদের মধ্যে মুখগোলক সবচেয়ে বেশি দেখা যায়। সাধারণত পাখিদের দুই চোখকে ঘিরে অর্ধবৃত্তাকারে এ মুখগোলক বিন্যাস্ত থাকে। এর মূল উদ্দেশ্য হল দূরবর্তী শব্দ তরঙ্গ যাতে খুব সহজে পাখিদের কানে এসে পৌঁছে। কেবল শব্দ নয়, দৃষ্টিশক্তি নিয়ন্ত্রণের কাজেও এটি ব্যবহৃত হয়। এ বিশেষ শারীরিক সুবিধার ফলে প্যাঁচারা খুব সহজে গর্তে, গাছের খোঁড়লে, তুষারের নিচে এমনকি ঘন ঘাসে শিকারের অবস্থান নিখুঁতভাবে নির্ণয় করতে পারে।
প্যাঁচা ছাড়াও রাখালভুলানি বা কাপাসিদেরও ছোটখাটো মুখগোলক থাকে। তবে প্যাঁচাদের তুলনায় এদের মুখগোলক অতটা দৃষ্টিগ্রাহ্য নয়। রাখালভুলানিরা শব্দ পেলে তাদের এ বর্ধিষ্ণু পালক খাড়া করে সুনির্দিষ্টভাবে শব্দটি শোনার চেষ্টা করে।
বড় ধূসর প্যাঁচার মুখগোলক পৃথিবীতে শবচেয়ে বড়। লক্ষ্মী প্যাঁচার মুখগোলকের পরিধি প্রায় ১১০ মিলিমিটার।
রফিকুল ইসলাম (বীর বিক্রম)
শহীদ রফিকুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
রফিকুল ইসলামের জন্ম ভোলা জেলার দৌলতখান উপজেলার চর খলিফা গ্রামে। তাঁর বাবার নাম সেকেন্দার আলী এবং মায়ের নাম মাসুমা খাতুন। তাঁর স্ত্রীর নাম মমতাজ বেগম।
রফিকুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। এর অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ৩ নম্বর সেক্টরের পঞ্চবটী সাব-সেক্টরে যুদ্ধ করেন। পরে এস ফোর্সের অধীন নবগঠিত ১১ ইস্ট বেঙ্গল রেজিমেন্টে অন্তর্ভুক্ত হন।
মুক্তিযুদ্ধের চূড়ান্ত পর্যায়ে ১২-১৪ ডিসেম্বরের মধ্যে আখাউড়ার পতনের পর মুক্তিযোদ্ধাদের একটি দল ব্রাহ্মণবাড়িয়ার সরাইল উপজেলার চান্দুরায় অগ্রসর হন। দলে ছিলেন নিয়মিত মুক্তিবাহিনীর এস ফোর্সের অধীন মুক্তিযোদ্ধারা। 'এ' দলের অধিনায়ক ছিলেন এ এস এম নাসিম (বীর বিক্রম)। সামনে থাকা ‘সি’ (চার্লি) দলের সদস্য ছিলেন রফিকুল ইসলাম। চার্লি দলের অধিনায়ক ছিলেন মো. নজরুল ইসলাম ভূঁইয়া (বীর প্রতীক)। চার্লি দলের দায়িত্ব ছিল কৌশলগতভাবে গুরুত্বপূর্ণ শাহবাজপুর সেতু দ্রুত দখল করা। সবশেষে ছিল ‘ডি’ (ডেল্টা) দল। এই দলে ছিলেন এস ফোর্সের অধিনায়ক কে এম শফিউল্লাহ (বীর উত্তম) এবং ব্যাটালিয়ন অধিনায়ক। 
রফিকুল ইসলাম ও তাঁর সহযোদ্ধারা ধর্মনগর-হরষপুর-পাইকপাড়া হয়ে অগ্রসর হন সামনের দিকে। মুক্তিযোদ্ধাদের তিনটি দলের মধ্যে এ ও ডি দলের মধ্যে কিছুটা দূরত্ব ছিল এবং এই দুই দল যখন চান্দুরার কাছে ইসলামপুরে পৌঁছালে তখন একদল পাকিস্তানি সেনা উপস্থিত হয় সেখানে। শুরু হয় যুদ্ধ। সে সময় রফিকুল ইসলামের দল ছিল বেশ সামনে। খবর পেয়ে দ্রুত সেখানে ছুটে আসেন এবং পাকিস্তানিদের আক্রমণের প্রচণ্ডতায় দলের মুক্তিযোদ্ধারা বিপর্যস্ত হয়ে পড়লে একটি প্লাটুন নিরাপদ আশ্রয়ের জন্য পাশের তিতাস নদীর অপর পারে অবস্থান নেয়। এতে করে বাকি দুই প্লাটুনের একটি বিচ্ছিন্ন হয়ে পড়ে। অক্ষত থাকা প্লাটুনেই ছিলেন রফিকুল ইসলাম। তিনি ও তাঁর অল্প কয়েকজন সহযোদ্ধা সাহসিকতার সঙ্গে পাকিস্তানি সেনাদের আক্রমণ করে প্রতিরোধ করেন। তাঁদের সাহসিকতায় বেঁচে যায় কে এম শফিউল্লাহর জীবন, কিন্তু যুদ্ধের একপর্যায়ে গুলিবিদ্ধ হয়ে শহীদ হন রফিকুল ইসলাম। সেদিন যুদ্ধে রফিকুল ইসলামসহ দুজন মুক্তিযোদ্ধা শহীদ এবং এ এস এম নাসিমসহ ১১ জন আহত হন এবং পাকিস্তান সেনাবাহিনীর ২৫ জন নিহত ও ১৪ জন বন্দী হয়। শহীদ দুই মুক্তিযোদ্ধাকে চান্দুরায় সমাহিত করেন। তাঁদের সমাধি সংরক্ষিত রয়েছে।
কক্সবাজার মেডিকেল কলেজ
কক্সবাজার মেডিকেল কলেজ বাংলাদেশের কক্সবাজারে অবস্থিত একটি সরকারি মেডিকেল কলেজ। প্রতিষ্ঠানটি ২০০৮ সালে প্রতিষ্ঠিত হয়। বর্তমানে এখানে প্রায় ৩০০ জন শিক্ষার্থী রয়েছে। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর ৬০ জন শিক্ষার্থী ভর্তি হওয়ার সুযোগ পান।
২০১৭ সাল থেকে মেডিকেল কলেজের স্থায়ী ক্যাম্পাস চালু হয়। একটি ছয়তলা একাডেমিক ভবনের পাশাপাশি রয়েছে ছাত্র-ছাত্রীদের জন্য পৃথক দুটো ছাত্রাবাস। অধ্যাপক ডা. সুবাস চন্দ্র সাহা বর্তমানে প্রতিষ্ঠানটির অধ্যক্ষের দায়িত্ব পালন করছেন।
প্রতিষ্ঠানটিতে ২১ টি বিভিন্ন বিভাগে ৭৬ জন শিক্ষক কর্মরত আছেন।
এটি একটি ওয়ার্ল্ড ডিরেক্টরি অব মেডিকেল স্কুলস অধিভুক্ত মেডিকেল কলেজ।
ঝিলংজা, কক্সবাজার সদর, কক্সবাজার, বাংলাদেশ
কক্সবাজার মেডিকেল কলেজের স্থায়ী ক্যাম্পাস ৩০ একর জমির উপর প্রতিষ্ঠিত।
এখানে রয়েছে ছয়তলা বিশিষ্ট একটি একাডেমিক ভবন, ছেলে ও মেয়েদের জন্য তিনতলা বিশিষ্ট দুইটি পৃথক ছাত্রাবাস, একটি দৃষ্টিনন্দন শহীদ মিনার ও একটি মসজিদ।
মেডিকেল কলেজ হাসপাতাল এবং একটি আণবিক চিকিৎসা কেন্দ্রের ভবন নির্মাণাধীন রয়েছে।
২৫০ শয্যাবিশিষ্ট কক্সবাজার সদর হাসপাতালটি বর্তমানে অস্থায়ী মেডিকেল কলেজ হাসপাতাল হিসেবে ব্যবহৃত হচ্ছে।
কক্সবাজার সরকারি উচ্চ বিদ্যালয়
কক্সবাজার সরকারি উচ্চ বিদ্যালয় বাংলাদেশের, চট্টগ্রাম বিভাগের কক্সবাজার শহরের একটি শিক্ষা প্রতিষ্ঠান। এটি ১৮৭৪ সালে স্থাপন করা হয়। এটি কক্সবাজার সদর হাসপাতালের পূর্ব দিকে প্রায় তেইশ একর জমি নিয়ে অবস্থিত। এটি দেশের অন্যতম প্রাচীন শিক্ষা প্রতিষ্ঠান। প্রতিষ্ঠাকালের পর থেকেই এটি জেলা, বিভাগীয় ও জাতীয় পর্যায়ে সকল ক্ষেত্রেই সাফল্য দেখিয়ে আসছে এবং এই ধারাবাহিকতা আজও অক্ষুন্ন আছে। সর্বোপরি সূচনা লগ্ন থেকেই এটি জেলার শ্রেষ্ঠ শিক্ষা প্রতিষ্ঠান।
কক্সবাজার শহরের প্রাণ কেন্দ্রে অবস্থিত এই বিদ্যালয়ের একটি অনন্য বৈশিষ্ট হল এর পরিবেশ। চার দিক পর্যাপ্ত কাষ্ঠল গাছে ঘেরা। সবুজ ও মনোরম পরিবেশ। এর বেশ কয়েকটি একাডেমিক ভবন আছে । এর লাইব্রেরী বিশ্ব সাহিত্য কেন্দ্রের সাথে সংযুক্ত। রয়েছে ছাত্র শিক্ষক মিলনায়তন যা "শহীদ শাহ আলম বশির মিলনায়তন" নামে পরিচিত। ৫২ এর ভাষা সৈনিক ও ৭১ এর মহান মুক্তিযোদ্ধাদের স্মরণে রয়েছে শহীদ মিনার। বিজ্ঞান শিক্ষার নিমিত্তে এখানে সুসজ্জিত এবং পরিপূর্ণ ল্যাব রয়েছে পদার্থ বিদ্যা, রসায়ন, জীব বিদ্যা, কম্পিউটার বিজ্ঞান, কৃষি বিজ্ঞানের। 
রয়েছে প্রধান শিক্ষকের বাস ভবন। তরুণ শিক্ষকদের জন্য রয়েছে আবাসস্থল। এছাড়া রয়েছে ছাত্রাবাস, ক্যান্টিনের ব্যবস্থা। রয়েছে যথেষ্ট পরিমাণ খেলার যায়গা।
খালেদ মোশাররফ
ফ্রান্সিস ড্রেক
স্যার ফ্রান্সিস ড্রেক (জন্ম: ফেব্রুয়ারি-মার্চ ১৫৪০-মৃত্যু: ২৭শে জানুয়ারি, ১৫৯৬) () মহারাণী প্রথম এলিজাবেথের আমলের একজন ইংরেজ নৌ-সেনাপতি, সমুদ্র-অভিযাত্রী ও রাজনীতিবিদ। তিনি সমুদ্র-পথে বিশ্ব-ভ্রমণকারী ২য় ব্যক্তি (ফার্ডিনান্ড ম্যাগেলান-এর পর)। স্পেনিয়ার্ডদের সাথে ব্রিটিশদের নৌ-যুদ্ধে তিনি ব্রিটিশ নৌসেনাদের নেতৃত্ব দেন।
নিজ দেশ ইংল্যান্ডে তিনি একজন জাতীয় বীর হিসেবে পরিচিত থাকলেও অন্যান্য দেশে তাঁকে "জলদস্যু", "যুদ্ধবাজ", "ক্রীতদাস ব্যবসায়ী" প্রভৃতি হিসেবে সম্বোধন করা হতো; এমন-কি তাঁকে ধরিয়ে দেবার জন্য স্পেনের তৎকালীন রাজা পুরষ্কার পর্যন্ত ঘোষণা করেছিলেন।
ফ্রান্সিস ড্রেক ১৫৪০ সালে ইংল্যান্ডের ডেভন অঞ্চলে জন্মগ্রহণ করেন। তার পিতার নাম এডমুন্ড ড্রেক (Edmund Drake) ও মাতার নাম মেরি মেলোয়ে (Mary Mylwaye)।
ফ্রান্সিস ড্রেক ২৩ বছর বয়সে প্রথম সমুদ্র যাত্রা করেন।
১৫৭৭ সালে ইংল্যান্ডের প্লাইমাউথ বন্দর থেকে "প্যালিক্যান" নামক একটি জাহাজে করে তিনি বিশ্ব ভ্রমণে বের হোন এবং ১৫৮০ সালে ফিরে আসেন।
১৫৮১ সালে নৌপথে বিশ্ব-ভ্রমন করার মাধ্যমে স্পেনিয়ার্ডদের সাথে সমুদ্র যাত্রায় প্রতিদ্বন্দিতার দ্বারা ইংরেজদের রাজ্য জয়ে বিশেষ অবদান রাখার জন্য রাণী ১ম এলিজাবেথ তাঁকে নাইটহুড উপাধী দেন।
ফার্ডিনান্ড ম্যাগেলান
ফার্ডিনান্ড ম্যাগেলান (্সি. ১৪৮০ - ২৭ এপ্রিল, ১৫২১) (; , ; , ) নৌপথে পৃথিবী ভ্রমণকারী প্রথম ব্যক্তি। তিনি পর্তুগীজ হলেও স্পেনের রাজার প্রত্যক্ষ সহায়তায় সমুদ্র-অভিযানে বের হন ও "মসল্লার দ্বীপ"-এর পথ আবিস্কারের প্রচেষ্টা করেন।
ম্যাগেলান উত্তর পর্তুগালের এক অজ্ঞাত স্থানে জন্মগ্রহণ করেন।
১৫১৯ সালে ম্যাগেলানের নেতৃত্বে স্পেন থেকে এক সমুদ্র অভিযানের সুচনা হয় যা ৪ বছর পর ১৫২২ সালে সমগ্র পৃথিবী ঘুরে পুনরায় স্পেনে এসে পৌছে।
আন্তর্জাতিক মহাকাশ গবেষনার বিভিন্ন ক্ষেত্রে এই দ্বিগ্বিজয়ী বীরের নামানুসারে বিভিন্ন প্রকল্প গ্রহণ করা হয়।
মাকাও
মাকাও () (ম্যাকাও নামেও পরিচিত) গণপ্রজাতন্ত্রী চীনের দুইটি বিশেষ প্রশাসনিক অঞ্চলের একটি। আরেকটি হল হংকং। মাকাও পার্ল ব-দ্বীপের পশ্চিমাংশে হংকঙের পূর্বে অবস্থিত। এর উত্তরে গুয়াংডং প্রদেশ এবং দক্ষিণ ও পূর্বে দক্ষিণ চীন সাগর। মাকাওয়ের অর্থনীতি বহুলাংশে পর্যটন ও জুয়া-ব্যবসার উপর নির্ভরশীল। এছাড়া আয়ের প্রধান উৎস যন্ত্রাংশ উৎপাদন।
ষোড়শ শতকের মাঝামাঝি থেকে ১৯৯৯ সাল পর্যন্ত মাকাও পর্তুগীজ শাসনাধীন ছিল। এটি ছিল চীনে সর্বশেষ ইউরোপীয় কলোনি। পর্তুগীজ ব্যবসায়ীরা ১৫৫০ সালের দিকে মাকাওয়ে প্রথম বসতি স্থাপন করে। ১৫৫৭ সালে চীনের সম্রাট মাকাওকে বাণিজ্য বন্দর হিসেবে পর্তুগালের কাছে ইজারা দেন। ১৮৮৭ সাল পর্যন্ত মাকাও চীনা প্রশাসনের অধীনে পর্তুগাল কর্তৃক শাসিত হয়েছিল। ১৮৮৭ সালে মাকাও পর্তুগীজ কলোনিতে রূপান্তরিত হয়। ১৯৯৯ সালের ২০ ডিমেম্বর মাকাওয়ের সার্বভৌমত্ব ও কর্তৃত্ব চীনের কাছে হস্তান্তর করা হয়। চীনা-পর্তুগীজ যৌথ ঘোষণা ও মাকাওয়ের মৌলিক নীতি অনুসারে ২০৪৯ সাল পর্যন্ত এটি বিশেষ সার্বভৌম ক্ষমতা ভোগ করবে।
লক্ষ্মীপেঁচা
লক্ষ্মীপ্যাঁচা বা লক্ষ্মীপেঁচা (; বৈজ্ঞানিক নাম: "Tyto alba") এক ধরনের পেঁচা প্রজাতির পক্ষীবিশেষ। মাঝারি থেকে বৃহৎ আকৃতির হয়ে থাকে এ পাখিটি। শরীরের তুলনায় মুখমণ্ডল অনেকাংশেই বড় হয়ে থাকে। লম্বা পাখনা, ফ্যাকাশে ও হৃদয় আকৃতি মুখের গড়ন এবং বর্গাকৃতির লেজ প্রধান এর বৈশিষ্ট্য। অন্যান্য শিকারী পাখি - ঈগল, বাজের ন্যায় এর লম্বা, শক্তিশালী পায়ের থাবার সাথে সুতীক্ষ্ণ নখর রয়েছে।
মূলতঃ গ্রাম এলাকার বিভিন্ন খামার এবং বনভূমিতে এদেরকে দেখা যায়। বাংলাদেশে টাইটেনিডে পরিবারভূক্ত লক্ষ্মীপেঁচার ৩টি প্রজাতি রয়েছে। সেগুলো হলো - অস্ট্রেলেশিয়ান গ্রাস-আউল ("Tyto longimembris"), লক্ষ্মীপেঁচা ("Tyto alba") এবং অরিয়েন্টাল বে-আউল ("Phodilus badius")।
সারা বিশ্বে লক্ষ্মীপ্যাঁচার মোট ২৮টি উপপ্রজাতি এখন পর্যন্ত শনাক্ত করা সম্ভব হয়েছে। উপপ্রজাতিগুলো হল:
erlangeri W. L. (Sclater, 1921) - ক্রিট দ্বীপ ও অন্যান্য গ্রিক দ্বীপসমূহ, সাইপ্রাস থেকে সিরিয়া হয়ে ইরান, মিশর (সিনাই উপদ্বীপ) ও দক্ষিণ আরব উপদ্বীপ।
সাধারণতঃ মাঝারি প্রকৃতির পেঁচা হিসেবে লক্ষ্মীপেঁচার পাখার দৈর্ঘ্য ৭৫-১১০ সেন্টিমিটার। শারীরিক গঠন ২৫-৫০ সেন্টিমিটারবিশিষ্ট। প্রজাতিভেদে ওজন ১৮৭ গ্রাম থেকে ৮০০ গ্রামের মধ্যে হয়ে থাকে। তবে গ্রীষ্মমণ্ডলীয় এলাকার লক্ষ্মীপেঁচা তুলনামূলকভাবে কম ওজনের হয়। বসন্ত ঋতুতে এদের প্রজনন মৌসুম। উঁচু গাছের গর্তে এরা বাসা বাঁধে। ছোট ছোট স্তন্যপায়ী প্রাণী, সরীসৃপ, মাছ, পোকামাকড়সহ ছোট পাখি শিকার করে জীবনধারণ করে।
অধিকাংশ প্রজাতির লক্ষ্মীপেঁচার মাথা এবং শরীরের ঊর্ধ্বাংশ সচরাচর হাল্কা বাদামী ও হাল্কা রঙের হয়ে থাকে। পালকগুলো বিশেষ করে কপাল ও পিছনের দিকে ঘন ধূসর বর্ণের হয়। হৃদয় আকৃতির মুখাংশটি প্রায়শঃই উজ্জ্বল সাদাটে হলেও কিছু প্রজাতির বাদামী রঙের হয়ে থাকে।
নিম্নাংশের পালকগুলো সাদা থেকে লালচে হয়ে থাকে। এছাড়াও কিঞ্চিৎ কালো-বাদামী বর্ণের সংমিশ্রণও লক্ষ্য করা যায়। এ ধরনের লক্ষ্মীপেঁচা ইউরোপীয় মহাদেশে লক্ষণীয়। স্ত্রীজাতীয় প্যাঁচাগুলোর পালকের রঙের ভিন্নতা সুষ্পষ্ট এবং শারীরিক কাঠামোও গড়পড়তা শক্তিশালী। অক্ষিগোলক কালচে বাদামী বর্ণের। ঠোঁটের ন্যায় পায়ের নখরগুলো গোলাপী থেকে গাঢ় বাদামী-গোলাপী হয় এবং থাবা এলাকা কালো হয়ে থাকে।
নিশাচর ও শিকারী পাখি হিসেবে লক্ষ্মীপেঁচার আচরণ অন্যান্য পেঁচার ন্যায়। কিন্তু গোধূলীলগ্নে এটি সক্রিয় হয়ে উঠে। মাঝে মাঝে দিনের বেলায়ও কিঞ্চিৎ দেখা মেলে। সমুদ্রপৃষ্ঠ থেকে ২০০০ মিটার উপরে কিংবা ৩০০০ মিটার নিচে গ্রীষ্মমণ্ডলীয় এলাকার খামার ও ঘাসপূর্ণ এলাকা, বনভূমিতে এদেরকে দেখা যায়। শিকার নিয়ে কোন কাঠ বা খুঁটির উপরিভাগে বসতে পছন্দ করে। খুবই নিঃশব্দে এদের পদচারণা ঘটে অর্থাৎ আওয়াজবিহীন অবস্থায় এরা উড়তে সক্ষমতা প্রদর্শন করে। এদের শ্রবণশক্তি খুবই তীক্ষ্ণ।এ ধরনের বৈশিষ্ট্য সমগোত্রীয় প্রজাতি হিসেবে "টি. এ. গুট্টাটা" এবং "টি. এ. এল্বা" পেঁচায় দেখা যায় যারা ইউরোপের দক্ষিণ-পূর্বাংশ এবং আইবেরিয়ান উপত্যকা ও দক্ষিণ ফ্রান্সে বসবাস করে।
সবুজ বালিহাঁস
সবুজ বালিহাঁস (বৈজ্ঞানিক নাম: "Nettapus pulchellus") () Anatidae (অ্যানাটিডি) গোত্র বা পরিবারের অন্তর্গত "Nettapus" (নেট্টাপাস) গণের এক প্রজাতির অতি পরিচিত ছোট আকারের হাঁস। পাখিটি উত্তর অস্ট্রেলিয়া ও তার আশেপাশের অঞ্চলে দেখা যায়। সবুজ বালিহাঁসের বৈজ্ঞানিক নামের অর্থ "শোরগোল করা সুন্দরী হাঁস" (গ্রিক "netta" = হাঁস, "ops" = ডাকাডাকি; ল্যাটিন "pulcher" = সুন্দর)। সারা পৃথিবীতে এক বিশাল এলাকা জুড়ে এদের আবাস, প্রায় ১৯ লাখ বর্গ কিলোমিটার। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।
সবুজ বালিহাঁস উত্তর অস্ট্রেলিয়া, ইন্দোনেশিয়া, পূর্ব তিমুর ও পাপুয়া নিউগিনির স্থানীয় পাখি।
সবুজ বালিহাঁস বেশ ছোট আকারের হাঁস। এর দৈর্ঘ্য ৩০ থেকে ৩৬ সেন্টিমিটার। ডানার বিস্তৃতি ৪৮ থেকে ৬০ সেন্টিমিটার। ঠোঁট সূঁচালো ও ছোট। পুরুষ হাঁসের প্রজননকালীন চেহারা একরকম, প্রজনন পরবর্তী চেহারা আরেক রকম। প্রজননকালীন পুরুষ হাঁসের পিঠ উজ্জ্বল গাঢ় সবুজ। ঘাড় ও চাঁদিও সবুজ। গাল সাদাটে। দেহতল সাদা, তবে আঁশের মত কালো রেখাযুক্ত। ডানার প্রাথমিক উড্ডয়ন-পালক ও ডানা-ঢাকনি কালো, তবে মাধ্যমিক পালকগুলো কালচে-সবুজ। প্রজনন পরবর্তীকালে এ উজ্জ্বলতা থাকে না। ঠোঁট এমনিতে গাঢ় বাদামি, তবে ঠোঁটের দু'পাশ ও ডগা গোলাপি। পা সবজে-ধূসর। স্ত্রী হাঁসের ঘাড় সবুজ নয়। আর বাকিসব পুরুষ হাঁসের মত। অপ্রাপ্তবয়স্ক হাঁসের দেহ পুরুষ হাঁসের মতোই, কেবল চাঁদি বাদামি ও দেহের বর্ণ অনুজ্জ্বল।
সবুজ বালিহাঁস জলজ উদ্ভিদবহুল হ্রদ, বড় পুকুর ও অগভীর লেগুনে বিচরণ করে। সাধারণত ৫-১৫টি হাঁসের ছোট দলে দেখা যায়। তবে কখনও কখনও একই জায়গায় সারা বছর এক জোড়া হাঁসের দেখা মেলে। তার কারণ এরা সে জায়গার স্থান-কেন্দ্রিক প্রাণী। যে এলাকায় এরা থাকে সেখানকার জলাভূমি থেকে খাবার সংগ্রহ করে এবং পরিচিত একটি বা দু'টি গাছের খোঁড়লে বছরের পর বছর বাসা করে। ৮ থেকে ১২টি ডিম পাড়ে। ২৬ দিন পর ডিম ফুটে ছানা বের হয়।
জন গুল্ড
জন গুল্ড (১৪ সেপ্টেম্বর, ১৮০৪-৩ ফেব্রুয়ারি, ১৮৮১) একজন ইংলিশ পক্ষীবিদ। পাখিদের পুঙ্খানুপুঙ্খ ও বৈজ্ঞানিকভাবে সঠিক ছবি আঁকার জন্য তিনি পরিচিত। পাখি বিষয়ক অসংখ্য মনোগ্রাফ প্রকাশ করেছেন তিনি। স্ত্রী এলিজাবেথ গুল্ড এবং অ্যাডওয়ার্ড লিয়ার, হেনরি কন্সটানটাইন রিখটার, জোসেফ উলফ, উইলিয়াম ম্যাথিউ হার্ট প্রমুখ চিত্রকর ও পক্ষীবিজ্ঞানীর সহায়তায় তিনি প্রচুর পশুপাখির ছবি আঁকেন। এসব ছবির অনেকগুলো তাঁর নিজের প্রকাশিত মনোগ্রাফ ও বিভিন্ন গুরুত্বপূর্ণ প্রকাশনায় স্থান পেয়েছে। তাঁকে অস্ট্রেলিয়ার "পক্ষীবিজ্ঞানের জনক" বলা হয়। তাঁর নামানুসারে অস্ট্রেলিয়ায় গুল্ড লিগ প্রতিষ্ঠিত হয়েছে। গুল্ড ডারউইনের ফিঞ্চ নিয়ে গবেষণা করেন ও তাঁর প্রাপ্ত ফলাফল ডারউইনের প্রাকৃতিক নির্বাচন মতবাদকে সমর্থন করে। তাঁর এ আবিষ্কার ডারউইন তাঁর "অন দ্য অরিজিন অব স্পিশিজ" বইয়ে ব্যবহার করেন।
গুল্ড ইংল্যান্ডের ডরসেটে লাইম রেজিসে জন্মগ্রহণ করেন। তিনি ছিলেন তাঁর পিতামাতার প্রথম সন্তান। তাঁর পিতা ছিলেন একজন মালি। তাঁর পিতা সারের গিল্ডফোর্ডে একটি এস্টেটে কাজ পেয়ে যান। পরবর্তীতে ১৮১৮ সালে তিনি উইন্ডসরের রয়েল গার্ডেন্সে ফোরম্যানের দায়িত্ব পান। ছোটবেলায় গুল্ড মালি হিসেবে প্রশিক্ষণ লাভ করেন। তাঁর পিতার অধীনে ১৮১৮ থেকে ১৮২৪ পর্যন্ত তিনি উইন্ডসরে কর্মরত থাকেন। পরে উত্তর ইয়র্কশায়ারের রিপ্লি দূর্গে তিনি মালির দায়িত্বে অধিষ্ঠিত হন। একসময় চামড়া সংরক্ষণ শিল্পে তিনি বিশেষজ্ঞ হয়ে ওঠেন। ১৮২৪ সালে লন্ডনে তিনি চামড়া সংরক্ষণ ব্যবসার সাথে জড়িয়ে যান। সংরক্ষণবিদ্যায় তাঁর অভিজ্ঞতার কারণে ১৮২৭ সালে জ্যুলজিক্যাল সোসাইটি অব লন্ডন জাদুঘরের প্রথম কিউরেটর ও সংরক্ষক হিসেবে তিনি দায়িত্বপ্রাপ্ত হন।
অ্যালামন্ডা
অ্যালামন্ডা বা অ্যালামান্ডা বা অলকানন্দা এক প্রকার "Allamanda" গণভুক্ত ও 'Apocynaceae' পরিবারভুক্ত গাছের ফুল। এই গাছের বৈজ্ঞানিক নাম "Allamanda cathartica" এবং ইংরেজিতে এই ফুলকে 'Golden Trumpet' বা 'Yellow Bell' নামে ডাকা হয়। এর আদিভূমি ব্রাজিল। বাগানের সৌন্দর্যবর্ধন ছাড়াও এটি ম্যালেরিয়ার চিকিৎসায় ব্যবহৃত হয়।
বড় আকারের হলুদ ফুলটি দেখতে খুবই সুন্দর। রৌদ্রকরোজ্জ্বল দিনে এটি সবচেয়ে ভালভাবে ফোটে। পানি জমে থাকেনা এমন মাটিতে এটি ভাল জন্মে। এটি অনেকটা লতা জাতীয় গাছ, তাই বেড়া বা লাঠিতে ভর দিয়ে এটি বেড়ে ওঠে। ছেটে দিলে এটি গুল্ম হিসেবেও বেড়ে উঠতে পারে। না ছাটলে এটি ২০ ফুট পর্যন্ত লম্বা হতে পারে।.
ইউরোপীয় ভাষা দিবস
ইউরোপীয় ভাষা দিবস ২৬ সেপ্টেম্বর তারিখে সমগ্র বিশ্ব ব্যাপী পালিত হয়। বিশ্বব্যাপী ইউরোপীয় ভাষার চর্চা ও গবেষণায় উদ্বুদ্ধ করা ও ছড়িয়ে দেয়ার অভিপ্রায়ে ২০০১ সালে ইউরোপীয় ভাষা বর্ষ সমাপ্তের পর ঐ বছরেরই ৬ ডিসেম্বর তারিখে কাউন্সিল অব ইউরোপ এই দিবসটি পালনের জন্য প্রস্তাবনা আনে যা পরবর্তীতে কাউন্সিল অব ইউরোপ ও ইউরোপীয় ইউনিয়ন - এই দুই সংস্থার যৌথ সম্মতিতে গৃহীত ও পালিত হয়।
কলাবতী
কলাবতী বা সর্বজয়া (), (মারাঠী ভাষায়: Kardal करदळ) (সংস্কৃত: vankelee वनकेळी, sarvajaya सर्वजया)) (বৈজ্ঞানিক নাম: "Canna indica") হচ্ছে কানাসি পরিবারভুক্ত এবং "Canna" গণভুক্ত একপ্রকার উদ্ভিদ। এদের আদিভূমি হচ্ছে ক্যারিবীয় অঞ্চল ও আমেরিকার ক্রান্তীয় অঞ্চল। এটি বাগানের সৌন্দর্য-ফুল হিসবেও ব্যাপকভাবে লাগানো হয়। এটি বহুবর্ষজীবি উদ্ভিদ। লম্বায় এই গাছ জাতভেদে আধ থেকে আড়াই মিটার পর্যন্ত হয়। এর ফুল ক্লীব জাতীয়।
শেফালী ঘোষ
শেফালী ঘোষ (জানুয়ারি ১১, ১৯৪১ - ডিসেম্বর ৩১, ২০০৬) ছিলেন একজন বাংলাদেশী আঞ্চলিক গানের কিংবদন্তি শিল্পী। তিনি বাংলাদেশের চট্টগ্রামের আঞ্চলিক গানকে আন্তর্জাতিক পর্যায়ে তুলে ধরেছেন যা উপমহাদেশের সংগীতকে সমৃদ্ধ করেছে। প্রায় পাঁচ দশকের সংগীত জীবনে তিনি প্রায় সহস্রাধিক গান গেয়েছেন। তার গাওয়া গান নিয়ে দুই শতাধিকের বেশি অ্যালবাম প্রকাশিত হয়েছে। তিনি বেশ কয়েকটি বাংলা চলচ্চিত্রের গানেও প্লেব্যাক শিল্পী হিবেসে কণ্ঠ দিয়েছেন। তিনি যুক্তরাষ্ট্র, যুক্তরাজ্য, জাপান, মধ্যপ্রাচ্যসহ বিশ্বের প্রায় ২০টিরও বেশি দেশে সঙ্গীত পরিবেশন করেছেন।
তার গাওয়া বিখ্যাত গানের মধ্যে রয়েছে এম এন আকতার রচিত এবং সুরারোপিত "যদি সুন্দর একখান মুখ পাইতাম", মোহনলাল দাশ রচিত এবং সুরারোপিত "ও রে সাম্পানওয়ালা", "ছোট ছোট ঢেউ তুলি" প্রভৃতি। তিনি ১৯৭১ সালে স্বাধীন বাংলা বেতার কেন্দ্রের শিল্পী হিসেবে বাংলাদেশের স্বাধীনতা সংগ্রামে সাংস্কৃতিক ভূমিকা রেখেছেন। সঙ্গীতরে পাশাপাশি যাত্রা এবং মঞ্চনাটকেও তার নিয়মিত অংশগ্রহণ ছিল।
শেফালী ঘোষ ১৯৪১ সালে চট্টগ্রামের বোয়ালখালী উপজেলার কানুনগোপাড়ায় জন্মগ্রহণ করেন এবং সেখানেই তার শৈশব কেটেছে। পাঁচ ভাই ও পাঁচ বোনের মধ্যে তিনি ছিলেন দ্বিতীয়। তার পিতার নাম কৃষ্ণ গোপাল ঘোষ এবং মাতার নাম আশালতা ঘোষ। শেফালী প্রাথমিক শিক্ষা সমাপন শেষে ভর্তি হন স্থানীয় মুক্তাকেশী বালিকা উচ্চ বিদ্যালয়ে।
পরিবারের অনুপ্রেরণায় বিদ্যালয়ে অধ্যয়নকালীন সময়ে তার গান গাওয়ার এবং শেখার সূত্রপাত ঘটে। তার গানের প্রথম ওস্তাদ ছিলেন তেজেন সেন। পরবর্তীতে অধ্যক্ষ ওস্তাদ শিবশঙ্কর মিত্র, জগদানন্দ বড়ুয়া, নীরদ বড়ুয়া, মিহির নদী, গোপালকৃষ্ণ চৌধুরীসহ বিভিন্ন সংগীতজ্ঞের কাছে তিনি শিক্ষাগ্রহণ করেন। শিল্পীজীবনের সূচনালগ্নে প্রথমে রবীন্দ্র সঙ্গীত, নজরুল সঙ্গীত এবং আধুনিক গান শিখতে শুরু করলেও এক পর্যায়ে চট্টগ্রামের আঞ্চলিক গানের প্রতি আগ্রহী হয়ে উঠেন তিনি। কিন্তু পরবর্তী সময়ে চট্টগ্রামের লোকসঙ্গীত- অর্থাৎ আঞ্চলিক গান, পল্লিগীতি, মাইজভান্ডারী গান, পীর মুর্শিদের শানে রচিত গান গাওয়ার দিকে আগ্রহী হয়ে উঠেন।
১৯৬৩ সালে, শেফালীর তখন ২২ বছর। চট্টগ্রাম বেতারের তৎকালীন আঞ্চলিক পরিচালক শেফালী ঘোষ এবং আঞ্চলিক গানের সম্রাট শ্যামসুন্দর বৈষ্ণবকে আঞ্চলিক ভাষায় গান গাইতে প্রস্তাব জানালেন। এতে দুইজনই রাজি হলেন এবং তাদের সেই দ্বৈত কণ্ঠের গান ইথারে ছড়িয়ে পড়ার পর ব্যাপক পরিচিতি লাভ করে।
১৯৭০ সালে তিনি বাংলাদেশ টেলিভিশনের সঙ্গে যুক্ত হন। ১৯৭১ সালে বাংলাদেশের স্বাধীনতা যুদ্ধ শুরু হলে শেফালী ঘোষ শিল্পী হিসেবেই অংশ নেন। তিনি স্বাধীন বাংলা বেতার কেন্দ্রের নিয়মিত শিল্পী হিসেবে গান গেয়ে মুক্তিযুদ্ধের জন্য সাহায্য সংগ্রহ করেন।
১৯ বছর বয়সে শেফালী ঘোষ গান শেখার জন্য চট্টগ্রাম শহরে আসেন। সেখানে তার পরিচয় ঘটে সংগীতানুরাগী ননী গোপাল দত্তর সঙ্গে। পরবর্তীতে পরিচয়ের সূত্র ধরে তাদের বিয়ে হয়। শেফালী ঘোষের এক ছেলে রয়েছে।
২০০৬ সালের ৩১ ডিসেম্বর শেফালী ঘোষ মারা যান।শেফালী ঘোষ জীবদ্দশায় তিনটি এবং মৃত্যুর পর একটি জাতীয় পুরস্কার পান
কাঁঠালীচাঁপা
কাঁঠালীচাঁপা বা কাঁঠালচাঁপা (বৈজ্ঞানিক নাম: "Artabotrys odoratissimus") 'Annonaceae' পরিবারভুক্ত এবং "Artabotrys" গণভুক্ত এক প্রকার উদ্ভিদ ও তার ফুল। কাঁঠালীচাঁপার রঙ সবুজাভ হলুদ এবং পাকা কাঁঠালের মত তীব্র ঘ্রাণযুক্ত; একারণেই এর নাম হয়েছে কাঁঠালচাঁপা। এই গাছ আকারে বিশাল বলে ছোট বাগানের জন্য এটি উপযুক্ত নয়। এটি ছাটাই করে সুন্দর রাখতে হয়। বীজ বা কলমের মাধ্যমে এর বিস্তার ঘটানো হয়।
এটি বড় আকারের কাষ্ঠল-লতানো গুল্ম জাতীয় উদ্ভিদ। বড় হলে নুয়ে পড়ে। ছোট ডালগুলো কাঁটায় রূপান্তরিত হতে পারে। পাতা উজ্জ্বল সবুজ, আয়ত-ভল্লাকার।
এর আদিভূমি দক্ষিণ চীন, মায়ানমার, ফিলিপাইন ও ভারতবর্ষ।
গাছে সারা বছরই ফুল হয় তবে গ্রীষ্ম ও বর্ষায় ফুল বেশি হয়। অপরিণত ফুলের রং কাচা সবুজ, পরিণত হলে পাকা কাঁঠালের গন্ধ ছড়ায়। এভাবে অনেকেই ফুল শনাক্ত করেন। রং হলদেটে বা সোনালি হলুদ, কাক্ষিক, পাপড়ির সংখ্যা ৬ এবং খোলা। ফুলের বোঁটা বাঁকা, আঁকশির গড়ন। গুচ্ছবদ্ধ ফল গোলাকার, দেখতে অনেকটা আঙুরের থোকার মতো এবং পাখিদের প্রিয়।
লম্বা সাদা মূলা
মূলা (, আক্ষরিক অর্থ "বৃহৎ মূল")(; সরলীকৃত চীনা: , আক্ষরিক অর্থ "সাদা গাজর") এক প্রকার সবজি। এর বৈজ্ঞানিক নাম Raphanus sativus" var. "longipinnatus। এটি হালকা গন্ধবিশিষ্ট, বড়, সাদা রঙের 'মূল' জাতীয় সবজি। এর আদিভূমি কন্টিনেন্টাল এশিয়া। হিন্দি ও উর্দুতে একে 'মূলি' বলা হয়। সেখান থেকে ইংরেজিতেও মূলি শব্দটি প্রচলিত হয়েছে।
কাচা মুলা খেলে কফ ও পিত্ত বৃদ্ধি পায়। কিন্তু বাত, কাশি হিক্কা রোগের জন্য মুলা উপকারী।
আন্সেরিফর্মিস
আন্সেরিফর্মিস পাখিদের একটি বর্গ। প্রায় ১৫০ প্রজাতির পাখি এ বর্গের অন্তর্ভুক্ত। জীবিত পাখিদের তিনটি গোত্র এ বর্গের অন্তর্ভুক্ত। বর্গগুলো হল: আনিমিডাই, আন্সেরানাটিডাই ও অ্যানাটিডাই। হাঁস, রাজহাঁস ও মরালরা এ বর্গের অন্তর্গত।
এ বর্গের সব সদস্য জলবহুল অঞ্চলে বসবাস ও চলাচলের জন্য অভিযোজিত। এরা সহজে পানিতে সাঁতার কাটতে ও ভেসে থাকতে পারে। সহজে সাঁতার কাটার জন্য এদের সকলের পা লিপ্তপাদ।
এখন পর্যন্ত সবচেয়ে পুরোন আন্সেরিফর্ম হল অধুনা আবিষ্কৃত "ভেগাভিস"। ক্রিটেশাস যুগে এরা পৃথিবীতে বসবাস করত। গ্যালোয়ানসেরাই মহাবর্গ ভেঙে গ্যালিফর্মিস (মুরগিজাতীয় পাখি) ও আন্সেরিফর্মিস (হাঁসজাতীয় পাখি) নামে দু'টি পৃথক বর্গের উদ্ভব হয়েছে। প্রাচীন জীবাশ্ম বিশ্লেষণ করে দেখা গেছে ড্রোমর্নিথিড এবং সম্ভবত গ্যাস্টর্নিসদের সাথে আন্সেরিফর্মরা সম্পর্কিত। প্রাচীন আন্সেরিফর্মদের ঠোঁটের আকার-আকৃতি তাদের বংশধরদের ক্ষেত্রে খুব একটা বদলায়নি। এদের ঠোঁটের বিশেষ অভ্যন্তরীন গঠন ও জিহ্বার বিশেষ আকৃতি পুরো ঠোঁটকে একটি চোষকযন্ত্রে রূপ দেয়। যার ফলে ঠোঁটের আগা দিয়ে খুব সহজে পানি মুখের অভ্যন্তরে প্রবেশ করতে পারে এবং মুখের দু'ধারে গড়িয়ে পড়তে পারে না। "ল্যামেলাই" নামক এক বিশেষ ফিল্টারে পানি ছাঁকা হয় এবং ক্ষুদ্র খাদ্যকণা তাতে লেগে থাকলে তা খাওয়া হয়। স্ক্রিমারদের ঠোঁটের গঠন হাঁসদের মত নয়, বরং মুরগির সাথে তাদের ঠোঁটের মিল বেশি। তাদের ঠোঁটেও ল্যামেলাই থাকে।
আন্সেরিফর্মদের সাধারণ গঠন প্রায় একই রকম। কেবল তাদের খাদ্যগ্রহণ কৌশল ভিন্ন। রাজহাঁস ঘাস-লতাপাতা খায়; করাতঠুঁটি হাঁস মাছ ধরে খায়; ডুবুরি হাঁসেরা ডুব দিয়ে শিকার ধরে। হাঁসেরা তুলনামূলক হালকা আর ছোটোখাটোো, রাজহাঁসেরা একটু ভারি আর বড়সড়। মরালদের বড় প্যাঁচানো গলা থাকে।
বিশ্ব পর্যটন দিবস
বিশ্ব পর্যটন দিবস ২৭ সেপ্টেম্বর তারিখে সারা বিশ্বব্যাপী পালিত হয়ে থাকে। জাতিসংঘের অধীনস্থ বিশ্ব পর্যটন সংস্থার প্রত্যক্ষ তত্ত্বাবধানে ১৯৮০ সাল থেকে সকল সদস্য দেশে এটি পালিত হয়ে আসছে।
দিবসটির প্রধান উদ্দেশ্য হচ্ছে আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। এছাড়াও, পর্যটনের ভূমিকা সম্পর্কে জনসচেতনতা বৃদ্ধিসহ সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেয়া এ দিবসের অন্যতম লক্ষ্য।
২য় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষিতে পরবর্তীকালে জাতিসংঘের একটি বিশেষায়িত প্রতিষ্ঠানরূপে যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।
১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে "বিশ্ব পর্যটন দিবস" পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।
২০১৬ সালে দিবসটির প্রতিপাদ্য করা হয়েছে, “Tourism For All; Promoting Universal Accessibility” অর্থাৎ “সকলের জন্য পর্যটন; সার্বজনীন পর্যটনের অভিগম্যতা।" দিবসটির মূল উদ্দেশ্য হলো আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। পর্যটনের সম্পর্কে জনসচেতনতা বৃদ্ধির পাশাপাশি সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেওয়াও এই দিবসের অন্যতম লক্ষ্য।
আতাউস সামাদ
আতাউস সামাদ (জন্ম: ১৬ নভেম্বর, ১৯৩৭ - মৃত্যু: ২৬ সেপ্টেম্বর, ২০১২) বাংলাদেশের প্রখ্যাত সাংবাদিক ও কলামিস্ট। সাংবাদিকতায় বিশেষ অবদানের জন্য তিনি একুশে পদক লাভ করেন।
আতাউস সামাদের জন্ম ১৯৩৭ সালের ১৬ নভেম্বর ময়মনসিংহে। তার মাতৃভূমি কিশোরগঞ্জ জেলার করিমগঞ্জ উপজেলার সতেরদরিয়া গ্রামে তিনি ঢাকা বিশ্ববিদ্যালয় থেকে স্নাতকোত্তর ডিগ্রিলাভের পর ১৯৫৯ সালে সাংবাদিকতা শুরু করেন। তাঁর স্ত্রীর নাম কামরুন্নাহার রেনু। তিনি দীর্ঘদিন প্রেস ইনস্টিটিউট অব বাংলাদেশে (পিআইবি) কর্মরত ছিলেন। তিনি এক ছেলে ও দুই মেয়ের জনক।
১৯৫৯ সালে সাংবাদিকতা শুরু করেন আতাউস সামাদ। ১৯৬৯ ও ১৯৭০ সালে পূর্ব পাকিস্তান ইউনিয়ন অব জার্নালিস্টের (ইপিইউজে) সাধারণ সম্পাদক ছিলেন। ১৯৬৫ সাল থেকে ১৯৬৯ সাল পর্যন্ত পাকিস্তান অবজারভারের চিফ রিপোর্টারের দায়িত্ব পালন করেন। বাংলাদেশ স্বাধীন হওয়ার পর ১৯৭২ সাল থেকে ১৯৭৬ সাল পর্যন্ত তিনি নয়াদিল্লিতে বাংলাদেশ সংবাদ সংস্থার (বাসস) বিশেষ সংবাদদাতা হিসেবে কাজ শুরু করেন। এ ছাড়া তিনি ১৯৮২ সাল থেকে টানা ১২ বছর বিবিসি ওয়ার্ল্ড সার্ভিস নিউজের বাংলাদেশ সংবাদদাতা ছিলেন। সর্বশেষ তিনি দৈনিক আমার দেশ পত্রিকার উপদেষ্টা সম্পাদক ছিলেন। এছাড়া তিনি সাপ্তাহিক ‘এখন’ এর সম্পাদক ছিলেন। বেসরকারি টেলিভিশন এনটিভি’র নির্বাহী প্রধান হিসেবেও তিনি দায়িত্ব পালন করেছেন। সাংবাদিকতার পাশাপাশি আতাউস সামাদ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের খণ্ডকালীন শিক্ষক হিসেবেও কাজ করেছেন।
== পুরস্কার ও সম্মাননা = সাংবাদিকতায় বিশেষ অবদানের জন্য তিনি একুশে পদক লাভ করেন।
গ্যালোয়ানসেরাই
গ্যালোয়ানসেরাই (ইংরেজিতে Galloanserae) হল পক্ষীশ্রেণীর নিওগ্ন্যাথাই ক্লেডের অন্তর্গত একটি মহাবর্গ। পূর্বে এর নাম ছিল গ্যালোয়ানসেরি (Galloanseri)। দু'টি জীববৈজ্ঞানিক বর্গ নিয়ে মহাবর্গটি গঠিত: গ্যালিফর্মিস (মুরগিজাতীয়) ও আন্সেরিফর্মিস (হাঁসজাতীয়)। ইংরেজিতে এদের সবাইকে একত্রে "ফাউল" (Fowl) নামে অভিহিত করা হয়। মুরগিজাতীয় পাখিদের বলা হয় "ল্যান্ডফাউল" বা "গেইমফাউল" আর হাঁসজাতীয় পাখিদের ডাকা হয় "ওয়াটারফাউল" নামে।
আবদুল গফুর হালী
আবদুল গফুর হালী (জন্ম: ৬ আগস্ট, ১৯২৯- মৃত্যু: ২১ ডিসেম্বর, ২০১৬) একজন বাংলাদেশী গীতিকার, সুরকার ও লোকশিল্পী। তিনি চট্টগ্রামের আঞ্চলিক, মাইজভাণ্ডারী, মুর্শিদি, মারফতি প্রভৃতি ধারায় প্রায় দুই হাজারের অধিক গান রচনা করেছেন। ২০১০ সালে তাকে নিয়ে নির্মিত হয়েছে প্রামাণ্য চলচ্চিত্র "মেঠোপথের গান"।
হালী নিজের রচিত অধিকাংশ গানে সুরারোপ করেন। এছাড়াও রচনা করেছেন একাধিক আঞ্চলিক নাটক। আস্কর আলী পণ্ডিতের ভাবশিষ্য হালী যদিও নাটক রচনা ও সুর সৃষ্টি করেন। তার গান নিয়ে দুটি গ্রন্থ তত্ত্ববিধি ও জ্ঞানজ্যোতি।
আবদুল গফুর হালী ১৯২৮ সালের ৬ আগস্ট চট্টগ্রামের পটিয়া উপজেলার রশিদাবাদে জন্ম নেন। তার পিতা আবদুস সোবহান এবং মাতা গুলতাজ খাতুন। রশিদাবাদ প্রাথমিক বিদ্যালয় ও জোয়ারা বিশ্বম্বর চৌধুরী উচ্চবিদ্যালয় থেকে তিনি শিক্ষা গ্রহণ করেন। তবে ষষ্ঠ শ্রেণি পর্যন্ত একাডেমিক শিক্ষা অর্জনের পর ইস্তফা দেন।
সোনাবন্ধু তুই আমারে করলি রে দিওয়ানা, রসিক তেল কাজলা কোন অই লাল কোর্তা অলা, মনের বাগানে ফুটিল ফুলরে, তুঁই যাইবা সোনাদিয়া বন্ধু মাছ মারিবার লাই, অ শ্যাম রেঙ্গুম ন যাইও, ঢোল বাজের আর মাইক বাজের, বানুরে অ বানু আঁই যাইয়ুম গই চাটগাঁ শরত তোঁয়ার লাই আইন্যম কী, কিংবা মাইজভান্ডারী গান- দেখে যারে মাইজভাণ্ডারে, কতো খেলা জানরে মাওলা, মাইজভাণ্ডারে কি ধন আছে এবং মোহছেন আউলিয়া গান- চল যাই জিয়ারতে মোহছেন আউলিয়ার দরবারে, আল্লাহর ফকির মরে যদি, হালীর লেখা অন্যতম গান।
তিনি ছয়টি আঞ্চলিক নাটক রচনা করেছেন। এর মধ্যে "গুলবাহার" গীতিনাট্য চট্টগ্রামের বিভিন্ন অঞ্চলে মঞ্চায়িত ও বেতার-টেলিভিশনে প্রচারিত হয়। নাটকটিতে আস্কর আলী পণ্ডিতের কালজয়ী গান "ডালেতে লড়িচড়ি বৈও চাতকি ময়নারে" সহ অন্যান্য গান অন্তর্ভুক্ত হয়। তিনি "আজব সুন্দরী" নামেও একটি নাটক রচনা করেছেন। আঞ্চলিক নাটকগুলো হল:জার্মানির হালে বিশ্ববিদ্যালয়ের ভারতবর্ষ বিষয়ক দর্শন শাস্ত্রের সহকারী অধ্যাপক হানস হারডার (বর্তমানে হাইডেলবার্গ বিশ্ববিদ্যালয়ের অধ্যাপক) ১৯৮৯ সালের দিকে বাংলাদেশে এসেছিলেন। তিনি চট্টগ্রামের মাইজভান্ডারসহ বিভিন্ন স্থান পরিদর্শন করেন। পরে শিল্পী কল্যাণী ঘোষের মাধ্যমে যোগাযোগ হয় আবদুল গফুর হালীর সঙ্গে। তাঁর জীবন ও গান নিয়ে ২০০৪ ডার ফেরুকটে গফুর, স্প্রিখট (পাগলা গফুর, বলে) নামে একটি গবেষণা গ্রন্থ প্রকাশ করেন। এতে হালীর ৭৬টি গান অন্তর্ভুক্ত হয়। এগুলোকে আবদুল গফুর হালী রচিত পূর্ববাংলার মরমি গান বলে উল্লেখ করেছেন হানস হারডার। তিনি আবদুল গফুর হালী সম্পর্কে লেখেন, ‘আবদুল গফুর হালীর সঙ্গে বিশ্ববিদ্যালয়ের উচ্চ ডিগ্রি বা উপাধি না থাকলেও নিজের চেষ্টায় তিনি অসাধারণ জ্ঞানের অধিকারী হতে সক্ষম হয়েছেন।
আশুতোষ চৌধুরী
আশুতোষ চৌধুরী (১৮৮৮-১৯৪৪) ছিলেন বাঙালী কবি এবং লোকগীতি সংগ্রাহক। তিনি চট্টগ্রাম জেলার বোয়ালখালী উপজেলার কধুরখীল গ্রামে ১৮৮৮ সালে জন্ম গ্রহণ করেন। তাঁর রচিত "ছেলেদের চট্টলভূমি" গ্রন্থটি পড়ে রায়াবাহাদুর দীনেশচন্দ্র সেন মুগ্ধ হয়ে তাঁকে কলকাতা বিশ্ববিদ্যালয়ের উদ্যোগে ১৯২৫ সালে লোকগীতি সংগ্রাহক নিযুক্ত করেন।
নিজাম ডাকাতের পালা, কাফন চোরা, ভেলুয়া, হাতি খেদার গান, কমল সদাগরের পালা, সুজা তনয়ার বিলাপ, নছর মালুম, নুরুন্নেছা ও কবরের কথা, পরীবানুর হঁলা, দেওয়ান মনোহর ও মজুনা ইত্যাদি। এসব পালাগান পূর্ববঙ্গ-গীতিকায় প্রকাশিত হয়েছে।
ইয়োহান গেয়র্গ ভাগলার
ইয়োহান গেয়র্গ ভাগলার (মার্চ ২৮, ১৮০০-আগস্ট ২৩, ১৮৩২) (ইংরেজী Johann Georg Wagler) ছিলেন একজন জার্মান পক্ষীবিদ, উভচরবিদ ও সরীসৃপবিদ।
ভাগলার ইয়োহান বাপ্টিস্ট ফন স্পিক্সের সহকারী হিসেবে মিউনিখ বিশ্ববিদ্যালয়ের জ্যুলজিক্যাল মিউজিয়ামে কর্মজীবন শুরু করেন। স্পিক্সের মৃত্যুর পর ১৮২৮ সালে তিনি জ্যুলজিক্যাল মিউজিয়ামের সভাপতি পদে যোগ দেন। তিনি প্রানী নমুনা সংগ্রহের জন্য ব্রাজিলসহ একাধিক দেশ ভ্রমণ করেন। ব্রাজিল থেকে আসা অসংখ্য নমুনার ওপর তিনি কাজ করেন এবং "Monographia Psittacorum" (১৮৩২) রচনা করেন। এ গ্রন্থে তিনি নীল ম্যাকাওয়ের বর্ণনা অন্তর্ভুক্ত করেন।
প্রণী সংগ্রহ অভিযানের সময় নিজের ছোঁড়া গুলির আঘাতে তিনি নিজে আহত হন এবং এই আঘাতের ফলে সৃষ্ট সংক্রমণে ১৮৩২ সালে মুনচেন-মোসাচ (München-Moosach)-এ তাঁর মৃত্যু হয়।
ইয়োহান গেয়র্গ ভাগলার-এর মোট ৪টি রচনা বর্তমানে পাওয়া যায়; এগুলো হলোঃ
সংগ্রহঃ ২৮।০৯।২০১২ তারিখ।
আস্কর আলী পণ্ডিত
আস্কর আলী পন্ডিত (১৮৫৫–মার্চ ১১, ১৮৯২) একজন বাঙালি লোককবি, প্রাচীন পুঁথি রচয়িতা, গীতিকার এবং লোকশিল্পী। তার উল্লেখযোগ্য পুঁথির মধ্যে রয়েছে "জ্ঞান চৌতিসা" ও "পঞ্চসতী প্যারজান"।
আনুমানিক ১৮৫৫ সালে (মতান্তরে ১৮৪৬) চট্টগ্রামের পটিয়া উপজেলার শোভনদন্ডী গ্রামে আস্কর আলী পন্ডিত জন্মগ্রহণ করেন। তার জন্মস্থান নিয়ে গবেষকদের ভিন্নমত রয়েছে; কারো মতে, তিনি জন্মগ্রহণ করেন সাতকানিয়া উপজেলার পুরানগড় গ্রামে। তার পিতা মোশাররফ আলী, পিতামহ দোলন ফকির ও প্রপিতামহ বাছির মোহাম্মদ। তার এক ভাই আমিরজান এবং চার বোনেরা হলেন রহিমজান, ফুলজান, সাহেব জান ও মেহেরজান। নয় বছর বয়সে তার পিতা মারা যান। "জ্ঞান চৌতিসা" নামক তার এক লেখনীতে তিনি নিজ আত্মকথা বর্ণনা করেছেন এভাবে-
তথা হীন মুই দীন আস্কর আলী নাম
দুঃখের বসতি এই শোভনদন্ডী গ্রাম।
ধনজনহীন আর বুদ্ধি বিদ্যাহীন
তেকারণে নিজ কর্ম্মে নয় মনলিন।
জনক মোসরফ আলী গুণে সুরচির
তান পিতা নাম শ্রেষ্ঠ দোলন ফকির।
পন্ডিত আস্কর আলীর বাল্যকাল ও শিক্ষাজীবন সম্পর্কে বিস্তারিত জানা যায় না। "জ্ঞান চৌতিসা" রচনায় তিনি লিখেছেন-
ধনজন হীন বিদ্যা শিখিতে না পারি।
কিঞ্চিত দিলেক প্রভু সমাদর করি।
আস্কর আলী পন্ডিতের তিন স্ত্রী। প্রথম স্ত্রী রাহাতুন নেছা, দ্বিতীয় স্ত্রী মিছরি জান ও তৃতীয় স্ত্রী আতর জান। সন্তানেরা হলেন প্রথম স্ত্রীর লতিফা খাতুন প্রকাশ লেইস্যা খাতুন, দ্বিতীয় স্ত্রীর-আবদুল ছমদ ও বাচা মিয়া, তৃতীয় স্ত্রীর আবদুর রশিদ, ছমন খাতুন, বদলসহ মোট ৬ সন্তান।
তাহার ছেলে বাচা মিয়া পন্ডীতের দুই ছেলে হলঃ
১। হাজী মোঃ ইসমাইল
২। মুহাম্মদ ইসহাক চৌধুরী
আস্কর আলী পন্ডিত অসংখ্য মরমী গানের রচয়িতা। "কি দুঃখ দি গেলা মোরে" এবং "ডাইলেতে লড়ি চড়ি বইও" তার লেখা গানের মধ্যে অন্যতম। জ্ঞানচৌতিসা, পঞ্চমতী, পেয়ারজান, নীলাপতি, চম্পাবতি, চাতক, আজল বকসু, সোনাইর বারমাসি, চান্দ্রমাস, তমিম জালাল প্রভৃতি বইগুলি তাঁর উল্লেখযোগ্য রচনা।
আস্কর আলী পন্ডিত মার্চ ১১, ১৮৯২ সালে মৃত্যু বরণ করেন।
আস্কর আলী পন্ডিতের স্মৃতি রক্ষার্থে "আস্কর আলী পণ্ডিত স্মৃতি সংসদ" নামে একটি সংগঠন চালু রয়েছে।
বিশ্ব জলাতঙ্ক দিবস
বিশ্ব জলাতঙ্ক দিবস প্রতি বছর ২৮ সেপ্টেম্বর বিশ্বব্যাপী পালিত হয়। অ-লাভজনক প্রতিষ্ঠান গ্লোবাল এলায়েন্স ফর রেবিজ কন্ট্রোল তার মার্কিন যুক্তরাষ্ট্র এবং যুক্তরাজ্যের দফতর থেকে এ দিবস পরিচালনায় প্রধান সমন্বয়ের ভূমিকা পালন করে।
"রেবিজ" বা "জলাতঙ্ক" হচ্ছে ভাইরাস গঠিত একটি রোগ যা সাধারণত কুকুর, শেয়াল, বাদুর প্রভৃতি উষ্ণ রক্তের প্রাণীদের মধ্যে দেখা যায়। এটি এক প্রাণী থেকে আরেক প্রাণীতে পরিবাহিত হতে পারে তার লালা বা রক্তের দ্বারা। বিশ্বের প্রায় সকল দেশের প্রাণীর মধ্যেই এই রোগের প্রাদুর্ভাব দেখা যায়। প্রতি বছর বিশ্বে যত মানুষ কুকুরের দ্বারা আক্রান্ত হয়ে মারা যায় তার ৯৯ শতাংশই এই রোগের কারণে হয়।
বিশ্ব জলাতঙ্ক দিবস উপলক্ষে পালিত অনুষ্ঠানমালার মধ্যে প্রধান হচ্ছে বিশ্বব্যাপী জলাতঙ্ক রোগের বর্তমান অবস্থা বিষয়ে পর্যালোচনা, এর প্রেক্ষিতে করণীয় বিষয়ে জনসচেতনতা তৈরি ও বৃদ্ধির লক্ষ্যে সাধারণ জনগণ, চিকিৎসক এবং সরকারী-বেসরকারী নিয়ন্ত্রণ কর্তৃপক্ষের সমন্বয়ে সচেতনতামূলক আলোচনা অনুষ্ঠানের আয়োজন করা। এছাড়াও এই রোগ সম্পর্কে সাধারণ জনগণকে সচেতন করার জন্য এই দিনে বিশেষ র‌্যালী বা শোভাযাত্রা, বিনামূল্যে টীকা প্রদান প্রভৃতি কর্মসূচী গ্রহণ করা হয়।
লিয়াওনিং (চীনা বিমানবাহী রণতরী)
লিয়াওনিং চীনের প্রথম বিমানবাহী রণতরি। বিমানবাহী জাহাজটি ৩০০ মিটার (৯৯০ ফুট) দীর্ঘ। পূর্ব চীন সাগর নিয়ে জাপান, ফিলিপাইন, ভিয়েতনাম, ইন্দোনেশিয়াসহ কয়েকটি দেশের সঙ্গে উত্তেজনাপূর্ণ সময়ে চীনের এই জাহাজ আনুষ্ঠানিকভাবে মোতায়েন করা হয়েছে। সমুদ্রে বিরোধ নিয়ে জাপানের সঙ্গে উত্তেজনাপূর্ণ সময়ে লিয়াওনিংয়ের সাগরে ভাসাকে সমুদ্রসীমা নিয়ে চীনের উচ্চাকাঙ্ক্ষার বিষয়টি প্রকাশিত হয়েছে বলে মনে করা হচ্ছে। সাবেক সোভিয়েত ইউনিয়নে নির্মিত একটি জাহাজ কিনে সংস্কার করে এ রণতরি তৈরি করা হয়েছে। চীনের প্রতিরক্ষা মন্ত্রণালয় জানিয়েছে, এখন জাহাজটি কোনো অভিযানে অংশ নেবে না। এটি প্রশিক্ষণের কাজে ব্যবহার করা হবে।
চীনের রাষ্ট্রীয় বার্তা সংস্থা সিনহুয়া জানিয়েছে, চীনের প্রেসিডেন্ট হু জিনতাও, প্রধানমন্ত্রী ওয়েন জিয়াবাওসহ শীর্ষ নেতাদের উপস্থিতিতে ডালিয়ান বন্দরে বিশেষ অনুষ্ঠানের মাধ্যমে লিয়াওনিং নৌবাহিনীর কাছে হস্তান্তর করা হয়। চীনের প্রতিরক্ষা মন্ত্রণালয়ের এক বিবৃতিতে বলা হয়, "আমাদের সার্বিক যুদ্ধের সামর্থ্য বাড়াতে নৌবাহিনীতে এই বিমানবাহী জাহাজের সংযোজন খুব গুরুত্বপূর্ণ। এটি আমাদের নিরাপত্তা, গভীর সমুদ্রে বিভিন্ন ধরনের হুমকি মোকাবিলা ও সার্বভৌমত্ব রক্ষার সামর্থ্য বাড়াবে।"
লিয়াওনিংয়ের পূর্ব নাম ছিল ভ্যারেজ। ১৯৮০ সালে সোভিয়েত নৌবাহিনী এটি তৈরি করে। তবে কাজ অসম্পূর্ণ ছিল। ১৯৯১ সালে সোভিয়েত ইউনিয়নের পতনের সময় এটি ইউক্রেনে ছিল। চীনের পিপলস লিবারেশন আর্মির (পিএলএ) সঙ্গে সম্পর্কযুক্ত একটি চীনা প্রতিষ্ঠান জাহাজটি কিনে নেয়। প্রতিষ্ঠানটির উদ্দেশ্য ছিল জাহাজটি দিয়ে ম্যাকাও দ্বীপে ভাসমান বিনোদনকেন্দ্র স্থাপন করা। তবে চীন ২০০১ সালে জাহাজটি নিয়ে নেয় এবং ২০১১ সালের জুন মাসে চীনের সামরিক বাহিনী নিশ্চিত করে, সংস্কার করে এটিকে চীনের প্রথম বিমানবাহী জাহাজ হিসেবে ব্যবহার করা হবে। জাহাজটি অভিযানের জন্য পুরোপুরি প্রস্তুত করতে আরও কয়েক বছর সময় লাগতে পারে।
খিলগাঁও
খিলগাঁও বাংলাদেশের ঢাকা বিভাগের অন্তর্গত ঢাকা জেলার একটি থানা। এর উত্তরে বাড্ডা থানা, দক্ষিণে মতিঝিল, সবুজবাগ ও ডেমরা থানা, পূর্বে রূপগঞ্জ উপজেলা এবং পশ্চিমে রমনা ও তেজগাঁও থানা অবস্থিত।
খিলগাঁও ভৌগোলিক সীমায় অবস্থিত। থানাটি মোট ১৪.০২ বর্গকিমি এলাকা জুড়ে বিস্তৃত।
থানাটির গড় শিক্ষার হার পুরুষ-৫৭.৫% এবং নারী-৬১.৫২%। খিলগাঁও এলাকার একমাত্র বিশ্ববিদ্যালয়ের নাম হলো খিলগাঁও মডেল বিশ্ববিদ্যালয় কলেজ। এছাড়াও অন্যান্য প্রাইমারি, মাধ্যমিক ও উচ্চ-মাধ্যমিক স্কুল এবং কলেজগুলো হলো খিলগাঁও উচ্চ বিদ্যালয়, খিলগাঁও সরকারি উচ্চ বিদ্যালয় ও কলেজ, খিলগাঁও বালিকা উচ্চ বিদ্যালয় ও কলেজ, ন্যাশনাল আইডিয়াল স্কুল এন্ড কলেজ, ফিউচার কমার্স কলেজ, কোআলিটি এডুকেশন হোম, রোকেয়া কিন্ডারগার্টেন, শহিদ বাবুল একাডেমি, সাউথ পয়েন্ট স্কুল এন্ড কলেজ, ফয়জুর রহমান স্কুল এন্ড কলেজ, ই-হক কলেজ, বাংলাদেশ কমার্স কলেজ, আলী আহমদ কলেজ ইত্যাদি।
ঢাকা জেলার মধ্যে অবস্থিত হবার কারণে থানাটির যাতায়াত ব্যবস্থা সহজ। রিক্সা, সিএনজি-র পাশাপাশি যাতায়াতের জন্য চারটি কোম্পানির বাস চলাচল করছে এলাকাটি দিয়ে, এগুলো হলো- মিডওয়ে পরিবহন লি., বাহন পরিবহন লি., মাই-লাইন পরিবহন লি. এবং একুশে পরিবহন লি. বাসগুলো খিলগাঁও এলাকার সাথে মতিঝিল, ধানমন্ডি, মিরপুর, মোহাম্মদপুর, গুলশান প্রভৃতি এলাকার যোগাযোগ ব্যবস্থা সহজ করে তুলেছে।
খিলগাঁও ফ্লাইওভার বাংলাদেশের সর্বপ্রথম এবং বৃহত্তর ফ্লাইওভার হিসেবে স্বীকৃত।
গণপ্রজতন্ত্রী বাংলাদেশ সরকারের মাননীয়া প্রধানমন্ত্রী শেখ হাসিনা এটি উদ্বোধন করেন। শুরুতে এ ফ্লাইওভারের বাসাবো এলাকার দিকের লুপ তৈরীর কাজ অসম্পূর্ণ ছিল।স্থানীয় সংসদ সদস্য জনাব সাবের হোসেন চৌধুরীর সুপারিশে   মাননীয়া প্রধানমন্ত্রী শেখ হাসিনার কঠোর  নির্দেশের পর তা বাস্তবায়নের শেষে  চূড়ান্তভাবে উদ্বোধন করে  সকলের জন্য তা উম্মুক্ত করে যান চলাচলের  সহনীয়তা পর্যায়ে আনা হয়।যাত্রাবাড়ী ,মালিবাগ ও মতিঝিলে যাতায়াতকারীদের ভোগান্তি অবসান হয়।
খিলগাঁও-এর মোট জনসংখ্যা হলো ৫৯২৪৮ জন, এর মধ্যে পুরুষ ৫৪.৭৮% ও মহিলা ৪৫.২২%। খিলগাঁও থানার গড় শিক্ষার হার ৫৭.৫% এবং জাতীয় শিক্ষার হার ৩২.৪%।
সর্ব প্রথম নয় কিন্তু বৃহত্তর।
সর্ব প্রথম হল মহাখালী ফ্লাইওভার।
খিলগাঁও থানাটি মূলত ৩টি ওয়ার্ড, ১৩টি মহল্লা এবং ৯টি গ্রাম নিয়ে গঠিত।
ছোট বড় মিলিয়ে উৎপাদনশীল  অনেক শিল্প প্রতিষ্টান ও প্রতিষ্ঠিত ব্যক্তিবর্গের বিদ্যমান   এ এলাকা। স্থানীয় সংসদ সদস্য জনাব সাবের হোসেন চৌধুরীর "সবুজ মতি " নামক বহুমুখী সেবা প্রকল্প  এখানে অসহায়দের সাবলম্বী করার ক্ষেত্রে বিরাট ভূমিকা রেখেছে। বেকারদের কর্মক্ষেত্রে নিয়োগ দেয়া সহ দুস্থ অসহায়   শিশুদের   বিনামূল্যে শিক্ষা গ্রহণের  বিষয়টি উক্ত প্রতিষ্ঠানের অন্যান্য সেবামূলক কাজের অন্যতম।
প্রখ্যাত জ্যোতিষ ও হারবাল চিকিৎসক মরহুম জনাব, কবিরাজ সুলাইমান খোয়াজপুরের উঃপাদিত   স্বনামধন্য মাথা ঠান্ডার "কৃষ্ণতিলা" ও চন্দ্রিকা শীতল কেশতেল প্রস্তুতকারক    হারবাল প্রতিষ্ঠান মেসার্স কবিরাজ ঘর ঢাকা]  অত্র খিলগাঁও থানার অন্তর্ভুক্ত দক্ষিণ গোড়ান (কবিরাজ গলিতে) অবস্থিত। বর্তমানে উক্ত প্রতিষ্ঠানটি উত্তরাধীকারী সূত্রে প্রাপ্ত জনাব কবিরাজ গাজী বজলুল মূলক এর তত্বাবধানে  উৎপাদন প্রক্রিয়া অব্যাহত রয়েছে।
উদ্ভাবক দিবস
বিশ্বের বিভিন্ন দেশ তাঁদের স্বনামধন্য স্বদেশী উদ্ভাবকদের সম্মান জানানোর জন্য ঐসব উদ্ভাবকের উদ্দেশ্যে একটি বিশেষ দিন নির্দিষ্ট করে যা উদ্ভাবক দিবস নামে পরিচিত। এই দিনগুলো সাধারণত: কোনো উদ্ভাবকের জন্মদিন বা বিশেষ কোনো কিছু আবিষ্কারের দিনকে নির্দেশ করে থাকে। বিশ্বের বিভিন্ন দেশ তাদের স্ব-স্ব উদ্ভাবকের জন্য এরূপ দিন নির্দিষ্ট করার বিশ্ব ব্যাপী এটি একেক দেশে একেক দিন উযযাপিত হয়ে থাকে।
১৯৮৬ সাল থেকে ২৯ সেপ্টেম্বর বল পয়েন্ট কলমের উদ্ভাবক লাযলো জোসেফ বিরো-এর জন্মদিনে আজেন্টিনায় "উদ্ভাবক দিবস" পালন করা হয়।
টমাস আলভা এডিসন-এর জন্মদিন ১১ ফেব্রুয়ারি তারিখে যুক্তরাস্ট্রে উদ্ভাবক দিবস পালন করা হয়।
আন্তর্জাতিক কফি দিবস
আন্তর্জাতিক কফি দিবস বিশ্বের কোনো কোনো অঞ্চলে কফি দিবস বা কোথাও কোথাও জাতীয় কফি দিবস নামেও পরিচিত। বিশ্ব ব্যাপী এই দিনটি ২৯ সেপ্টেম্বর তারিখে পালিত হয়ে থাকে। এই দিনটিতে কফিপ্রেমীরা তাদের প্রিয় এই পানীয়টি উৎসাহ উদ্দীপনার মাধ্যমে পান করে থাকে।
চ্যুইং গাম
চুইং গাম () এক ধরনের প্রাকৃতিক চিনি কিংবা কৃত্রিম মিষ্টিজাতীয় সুগন্ধযুক্ত ক্যান্ডিবিশেষ। এছাড়াও এতে মিন্টের ন্যায় সুগন্ধ রয়েছে। সাধারণ জনগণ বিশেষ করে তরুণ জনগোষ্ঠী মজা ও আনন্দ পাবার উদ্দেশ্যেই মূলতঃ চুইং গাম চিবোয়। দাঁত পরিস্কার রাখতেও এটি সবিশেষ সহায়তা করে। চিবানোর পূর্বে চুইং গাম নরম কিংবা শক্ত উভয়ই হতে পারে যা পরবর্তীতে মুখে বেশ নরম অনুভূত হয়।
কমপক্ষে পাঁচ হাজার বছর পূর্বে প্রস্তর যুগে বিভিন্ন আকৃতির চুইং গামের প্রচলন হয়েছিল বলে জানা যায়। তৎকালীন ফিনল্যান্ডের "ইলি-ই" এলাকায় এ ধরনের বার্চ বৃক্ষের কষ দিয়ে তৈরী চুইং গামে দাঁতের ছাপের অস্তিত্ব পাওয়া গেছে। গাছের বাকলের ঐ আঠালো পদার্থে জীবাণুনাশক উপাদান ও অন্যান্য চিকিৎসা সহযোগী বিষয়াবলী অন্তর্ভুক্ত ছিল বলে ব্যাপকভাবে বিশ্বাস করা হয়। প্রাচীন আজটেক সভ্যতায় সফেদা গাছের বাকলে সৃষ্ট আঠালো কষকে ঘিরে চুইং গাম তৈরী করা হতো। তখন নারীগণ চুইং গামকে মুখের সজীবতা রক্ষার্থে বিশেষভাবে ব্যবহার করতো।
এছাড়াও, প্রাচীন গ্রীসে বিভিন্ন ধরনের চুইং গাম ব্যবহৃত হতো। গ্রীকদের তৈরী চুইং গাম ছিল মূলতঃ ম্যাসটিক গাম যা ম্যাসটিক গাছের রজন। পরবর্তীকালে লেবাননে ম্যাস্টিক সুগন্ধযুক্ত চুইং গাম বিক্রয় করা হতো। অন্যান্য অনেক দেশে বিভিন্ন বৃক্ষ, ঘাস ও রজনের নির্যাস থেকে প্রস্তুত করা হতো।
চিনি-বিহীন কিন্তু চিনির পরিপূরক হিসেবে জাইলিটল সহযোগে প্রস্তুতকৃত চুইং গাম দাঁতের গর্ত তৈরী এবং দন্ত ক্ষয় কমায়। দন্ত ক্ষয় রোধে উপকারী "স্ট্রিপটোকোকাস" "মিউটান্স" নামীয় ব্যাক্টেরিয়ার বংশবৃদ্ধি বিস্তারে জাইলিটল কাজ করে। ফ্রুটকোজ ছাড়া অন্যান্য ধরনের চিনির উপস্থিতিতে এ ব্যাক্টেরিয়া উৎপন্ন হয়। দৈনিক ৩.৪৪ গ্রামের নিচে জাইলিটল অকার্যকর; কিন্তু ১০.৩২ গ্রামের বেশীমাত্রার জাইলিটল গ্রহণ কোন অতিরিক্ত সুবিধা বয়ে আনে না। টুথপেস্টে ক্যালসিয়াম সংযুক্ত থাকলে ক্যালকুলাস তৈরীতে বাঁধা দেয়। এক গবেষণায় দেখা গেছে যে, জাইলিটল সংযুক্ত চুইং গাম এনামেল গঠনকল্পে খনিজদ্রব্য বৃদ্ধিতে সহায়ক ভূমিকা পালন করে। কিন্তু অন্য গবেষণায় দেখা গেছে, ক্যালসিয়ামযুক্ত কিংবা অন্যান্য ক্যালসিয়াম যৌগ নিয়ে উৎপাদিত চুইং গামে কোন অতিরিক্ত সুবিধা প্রদান করে না।
ওসমানী আন্তর্জাতিক বিমানবন্দর
ওসমানী আন্তর্জাতিক বিমানবন্দর বাংলাদেশের একটি অন্যতম প্রধান ও তৃতীয় বৃহত্তম আন্তর্জাতিক বিমানবন্দর। এটি দেশের উত্তর-পূর্ব কোণের বিভাগীয় শহর সিলেটে অবস্থিত। এটি মূল সিলেট শহর হতে উত্তর-পুর্ব দিকে ৫ মাইল (৮ কিঃমিঃ) দূরে বড়শাল এলাকায় অবস্থিত। বিমানবন্দরটি বাংলাদেশ বেসামরিক বিমান চলাচল কর্তৃপক্ষ দ্বারা পরিচালিত হয় ও বাংলাদেশের জাতীয় এয়ারলাইন বিমান বাংলাদেশ এয়ারলাইন্স-এর জন্যও ব্যবহৃত হয়। বেসরকারি বিমান সংস্থা নভোএয়ার, ইউনাইটেড এয়ারলাইন্স এবং ইউএস-বাংলা এয়ারলাইন্স সিলেট থেকে ঢাকায় অভ্যন্তরীণ ফ্লাইট পরিচালনা করে। বিমানবন্দর ব্যবহার করা যাত্রীদের অধিকাংশই প্রবাসী বাংলাদেশী এবং যুক্তরাজ্য বসবাস করা সিলেট বিভাগ-এর লোকজনের বংশধর।
ওসমানী অান্তর্জাতিক বিমানবন্দর বাংলাদেশের তৃতীয় বৃহত্তম ও বাংলাদেশের তিনটি অান্তর্জাতিক বিমানবন্দরের একটি। এটি ১৯৭১ সালের স্বাধীনতা যুদ্ধের মহানায়ক জেনারেল ওসমানীর নামানুসারে নামকরণ করা হয়। তারপূর্বে এটির নাম ছিল সিলেট বিমানবন্দর। ওসমানী অান্তর্জাতিক বিমানবন্দর থেকে লন্ডন যুক্তরাজ্য ও দুবাইসহ বিভিন্ন দেশের সাথে সরাসরি বিমান চলাচল করে। তাছাড়াও দেশের অভ্যন্তরে ঢাকা - সিলেট, সিলেট-চট্টগ্রাম ইত্যাদি রূটেও বিমান চলাচল করে থাকে। খুব সাম্প্রতিক সিলেট- শিলচর ও সিলেট- কক্সবাজার রূটেও বিমান চলাচলের কথা রয়েছে।
বিমান বাংলাদেশ এয়ারলাইন্স আবুধাবি, দোহা, দুবাই, লন্ডনের হিথ্রো ও জেদ্দা থেকে সিলেটে নিয়মিত ফ্লাইট পরিচালনা করে। এছাড়া অন্যান্য বেসরকারি বিমান সংস্থা অভ্যন্তরীণ ফ্লাইট পরিচালনা করে।
পার্ল ব-দ্বীপ
পার্ল ব-দ্বীপ (ইংরেজী: The Pearl River Delta - PRD), বা ঝু জিয়াং ব-দ্বীপ (ইংরেজী: Zhujiang Delta) অথবা ঝু সান জিও (ইংরেজী: Zhusanjiao) গণপ্রজাতন্ত্রী চীনের গুয়াংডং প্রদেশের নিম্নাঞ্চলের পার্ল নদীর অববাহিকায় দক্ষিণ চীন সাগর সংলগ্ন এলাকায় অবস্থিত। এই স্থানটি বিশ্বের অনত্যম ঘনবসতিপূর্ণ এলাকা এবং চীনের অর্থনৈতিক কর্মকান্ডের অন্যতম প্রধান কেন্দ্র বলে পরিচিত। আধুনিক নগর গবষনায় এই স্থনটিকে অন্যতম প্রধান "সংঘবদ্ধ মহানগর" (Megalopolis) হিসেবে চিহ্নিত করা হয়ে থাকে।
২০১৪ আইসিসি বিশ্ব টুয়েন্টি২০
২০১৪ আইসিসি টুয়েন্টি২০ বিশ্বকাপ (ইংরেজি: 2014 ICC World Twenty20) বাংলাদেশে অনুষ্ঠিত আন্তর্জাতিক টুয়েন্টি২০ বিশ্বকাপের ৫ম আসর। এ প্রতিযোগিতা ১৬ মার্চ থেকে ৬ এপ্রিল ২০১৪ তারিখ পর্যন্ত বাংলাদেশে অনুষ্ঠিত হয়। এ প্রতিযোগিতা আয়োজনের ফলে টানা দ্বিতীয়বারের মতো এশিয়ার কোন দেশে আইসিসি টুয়েন্টি২০ বিশ্বকাপ প্রতিযোগিতা অনুষ্ঠিত হচ্ছে। ২০১০ সালে আন্তর্জাতিক ক্রিকেট কাউন্সিল বাংলাদেশকে স্বাগতিক দেশ হিসেবে ঘোষণা করে। পূর্বের চারটি প্রতিযোগিতা দক্ষিণ আফ্রিকা, ইংল্যান্ড, ওয়েস্ট ইন্ডিজ এবং শ্রীলঙ্কায় অনুষ্ঠিত হয়েছিল।
৬ এপ্রিল ২০১৩, আইসিসি ঢাকায় একটি অনুষ্ঠানের মাধ্যমে টুর্নামেন্টের লোগো উন্মোচন করে। এছাড়াও আইসিসি দেশের নদী প্রতিনিধিত্বমূলক নীল splashes সঙ্গে বাংলাদেশের পতাকার রং ব্যবহার করে. লোগো এছাড়াও রিক্সা দ্বারা অনুপ্রাণিত হয়। টি ক্রিকেট তাড়াতাড়ি গঠিত এবং T20 মধ্যে '0 'একটি সবুজ স্তর সঙ্গে সম্পূর্ণ ক্রিকেট বল প্রতিনিধিত্ব করে।
গ্রুপ পর্যায় এবং সুপার ১০ চলাকালীন, দলসমূহকে নিম্নরূপ পয়েন্ট এবং পুরস্কার প্রদান করা হয়:
প্রথমবারের মতো এবারের প্রতিযোগিতায় আইসিসি’র ১০ পূর্ণাঙ্গ সদস্য ও ২০১৩ সালের আইসিসি বিশ্ব টুয়েন্টি২০ বাছাইপর্বে যোগ্যতা অর্জনকারী ৬ সহযোগী সদস্য দেশের মোট ১৬টি দল অংশগ্রহণ করে। ৮ অক্টোবর, ২০১২ তারিখ মোতাবেক আইসিসি টি২০আই চ্যাম্পিয়নশীপে পূর্ণাঙ্গ সদস্যভূক্ত শীর্ষ ৮ দল সরাসরি সুপার ১০ পর্বে খেলার যোগ্যতা অর্জন করে। বাদ-বাকী ৮ দলের মধ্য থেকে ২টি দল গ্রুপ পর্বে উত্তীর্ণ হয়ে সুপার ১০ পর্বে অংশগ্রহণ করতে হয়েছে।
আইসিসি রেফারিদের সেরা তালিকা থেকে ৪-সদস্যবিশিষ্ট ম্যাচ রেফারিকে প্রতিযোগিতা সফলভাবে পরিচালনার জন্য দায়িত্ব প্রদান করা হয়। তারা হলেন:মাঠে অবস্থান করে খেলা পরিচালনার জন্য আইসিসি আম্পায়ারদের সেরা তালিকা থেকে ১১জন এবং আম্পায়ার ও রেফারিদের আন্তর্জাতিক তালিকা থেকে ৩ জন কর্মকর্তা মনোনীত হন। তারা হলেন:
এই টুর্নামেন্টে ম্যাচের সংখ্যা ৬০টি, এর মধ্যে পুরুষদের ৩৫টি ও মহিলাদের ১৫টি। পুরুষদের ১৬টি ও মহিলাদের ১০টি দল এতে অংশ নিচ্ছে। ম্যাচগুলোর ভেন্যু হিসেবে মিরপুর শেরে বাংলা জাতীয় ক্রিকেট স্টেডিয়াম, চট্টগ্রাম জহুর আহমেদ চৌধুরী স্টেডিয়াম এবং সিলেট বিভাগীয় স্টেডিয়ামে বিশ্বকাপের খেলা হবে। এছাড়া ফতুল্লার খান সাহেব ওসমান আলী স্টেডিয়াম এবং বিকেএসপিকেও বিশ্বকাপের ভেন্যু হিসেবেও নির্বাচন করা হয়। আর মহিলা ইভেন্টের জন্য কক্সবাজার ক্রিকেট স্টেডিয়াম নির্বাচন করা হয়।
নিম্নে স্থানীয় নির্ধারিত সময় অনুযায়ী খেলার সময়সূচী উল্লেখ করা হল:
১২ মার্চ থেকে ১৯ মার্চ পর্যন্ত ১৬ দল ১৬টি অনুশীলনী খেলায় অংশগ্রহণ করেছে।
স্পাইন্ড পিগমি শার্ক
স্পাইন্ড পিগমি হাঙর বা পিগমি হাঙর, বৈজ্ঞানিক নাম (Squaliolus laticaudus)। এটি ডগফিস প্রজাতির একটি হাঙর এবং এটির পরিবার হলো Dalatiidae।
এটি হাঙরের প্রজাতির ভেতর সব থেকে ছোট হাঙর। এরা লম্বায় মাত্র ৭-৮ ইঞ্চি হয়। সমস্ত মহাসাগরের মধ্যে ব্যাপকভাবে এদের পাওয়া যায়।
এদের থেকে মানুষের কিছুটা বিপদের সম্ভাবনা অছে।
১৯১২ সালে Hugh McCormick Smith এবং Lewis Radcliffe স্পাইন্ড পিগমি হাঙর আবিষ্কার করেন। তখন তারা এই গোত্রটির নাম দেন "Squaliolus" এবং এটির
বর্ণনামূলক ব্যাখ্যা দিতে "laticaudus" নামটি দেন। এদের দ্বিপদী নাম দাড়ায় "Squaliolus laticaudus" যেটি এসেছে ল্যাটিন "latus" -যার মানে "বিস্তৃত" অথবা "চওড়া" এবং "cauda"- অর্থাৎ "লেজ"।
ইংরেজিতে এদের সাধারণ নাম গুলি হলো -Big-eye Dwarf Shark, Spined Pygmy Shark। তাছাড়া আরো যেসব নাম শোনা যায়- Cação-espinho পর্তুগীজ,
Dvärgpigghaj সুইডিশ, Oome-kobitozame জাপানি, Pigget dværghaj ড্যানিশ, Requin nain ফরাসি, Stekeldwerghaai ডাচ,
Tollo pigmeo espinudo স্প্যানিশ, Tubarão-anão পর্তুগীজ, Zwerghai জার্মান।
স্পাইন্ড পিগমি হাঙর বিশ্ব জুড়ে সব জায়গাতেই রয়েছে। আটলান্টিক মহাসাগরেও এটি থাকে। বারমুডা, মার্কিন যুক্তরাষ্ট্র, সুরিনাম এবং দক্ষিণ ব্রাজিল
এবং আর্জেন্টিনার উত্তর পশ্চিমে এটির দেখা মেলে। তাছাড়া উত্তর ফ্রান্স, মদিরা, কেপ ভার্দেও এদের পাওয়া যায়। ভারত মহাসাগরে এই প্রজাতি
শুধুমাত্র সোমালিয়াতে পাওয়া যায়। প্রশান্ত মহাসাগরে, এটা দক্ষিণ জাপান, তাইওয়ান, এবং ফিলিপাইন এ পাওয়া যায়।
স্পাইন্ড পিগমি হাঙর একটি গভীর জলের হাঙর। এমিনতে এরা ২০০-৫০০ মি (৬৬০-১,৬০০ ফুট) গভীরে থাকে। রাতের সময় এটিকে ৬৫৬ ফুট (প্রায় ২০০মিটার) গভীরে পাওয়া যায়। এরা যেখানে থাকে সেখানে আলো খুবই কম যেতে পারে কারণ ৬৬০-১৬০০ ফুট গভীরে ঠিকভাবে আলো যাওয়া সম্ভব নয়। ৬০০ ফুট গভীরে গড় তাপমাত্রা হয় ৫৯°F/১৫°C। এখানে তাপমাত্রা খুব বাড়েও না খুব কমেও না। গভীরতম স্পাইন্ড পিগমি হাঙরটি পাওয়া গেছে ৩,০০০ মিটার গভীরে।
স্পাইন্ড পিগমি শার্ক খুবই ছোট হয়। এরা লম্বায় মাত্র ৭-৮ ইঞ্চি (১৮ থেকে ২১ সেমি) হয় । একটা স্ত্রী স্পাইন্ড পিগমি হাঙর ৮ ইঞ্চি (২১ সেমি ) হয়।
আর একটা পুরুষ ৭ ইঞ্চির (১৮ সেমি) মতো হয়। বৃহত্তম স্পাইন্ড পিগমি হাঙরের আকার ছিলো ১১ ইঞ্চি (২৮ সেমি)। এদের চোখ দুটি বেশ বড়।
এদের একটি অতিরিক্ত গোলাকার চেরা ফুল্কা থাকে। এদের চোখ কম আলোতে দেখার জন্য বিকশিত হয়েছে। এদের প্রথম এবং দ্বিতীয় পৃষ্ঠীয় পাখনা, বক্ষীয় পাখনা
অনকটা গাঢ় ধূসরের উপর সাদা রংয়ের। এদের লেজের পাখনা অনেকটা লাভ এর মতো। এদের পায়ু পাখনা অবর্তমান।
এরা গাঢ় বাদামী রঙের হয়। এদের রং এতোটাই গাড় হয় যে অনেক সময় এদের রং কালো মনে হয়। তাছাড়া এদের সব পাখনাতেই হালকা সাদা রঙের
মোটা মার্জিন টানা। এদের সারা শরীরে বাদামী রঙের প্রচুর ফোটা দেখা যায়।
স্পাইন্ড পিগমি হাঙরের উপরের দাত সংকীর্ণ এবং ছোট হয়। এদের নিচের দাঁত বৃহত্তর এবং ছুরির মত হয়। এরা এদের দাঁতের সারি প্রয়োজন মতো
ঘোরাতে পারে। প্রথম দুই সারি শিকার ধরতে ব্যবহৃত হয়। অন্যান্য সারি ঘুরিয়ে সুবিধা করে নিতে পারে। 
এদের দাঁত অনেক সময় ভেঙ্গে যায়। ভেঙ্গে গেলে সেইখান দিয়ে আবার নতুন দাঁত গজায়।
এরা খুব গভীর জলে থাকে তাই গভীর জলের প্রাণী এরা খেয়ে থাকে। এদের খাবার তালিকায় আছে স্কুইড এবং খুবই ছোটো
বোনি মাছ
এতো ছোট হাঙর এমনিতে মানুষের জন্য বিপজ্জনক হয় না। সেই দিক দিয়ে দেখলে এরা একদমই বিপজ্জনক নয়। তবে এরা কোনোভাবে মানুষের 
মুখের ভেতর ঢুকে গেলে শ্বাসরুদ্ধ হয়ে মানুষ মারা যেতে পারে। তবুও বলা যায় স্পাইন্ড পিগমি শার্ক মানুষের জন্য খুব বিপজ্জনক নয়।
আমীন আহম্মেদ চৌধুরী
জেনারেল আমীন আহম্মেদ চৌধুরী (জন্ম: অজানা - মৃত্যু: ১৯ এপ্রিল, ২০১৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আমীন আহম্মেদ চৌধুরীর জন্ম ফেনী জেলার ফুলগাজী উপজেলার দক্ষিণ আনন্দপুর গ্রামে। তাঁর বাবার নাম সুলতান আহম্মেদ চৌধুরী এবং মায়ের নাম আজিজের নেছা চৌধুরানী। তাঁর স্ত্রীর নাম সৈয়দা লতিফা আমীন। তাঁদের দুই ছেলে।
পাকিস্তান সেনাবাহিনীর কর্মকর্তা আমীন আহম্মেদ চৌধুরী ১৯৭১ সালে চট্টগ্রাম ইস্ট বেঙ্গল রেজিমেন্টাল সেন্টারে প্রশিক্ষক হিসেবে কর্মরত ছিলেন। অসহযোগ আন্দোলন চলাকালে তিনি চট্টগ্রামে কর্মরত বাঙালি সেনা কর্মকর্তাদের উদ্বুদ্ধকরণে গোপনে নানা গুরুত্বপূর্ণ ভূমিকা পালন করেন। ২৫ মার্চ ঢাকায় ছিলেন। মুক্তিযুদ্ধ শুরু হলে ঢাকা থেকে পালিয়ে নিজ এলাকা হয়ে ভারতে যান এবং নানা ঘটনাপ্রবাহের পর মুক্তিবাহিনীর জেড ফোর্সে অন্তর্ভুক্ত হন। স্বাধীনতার পর পর্যায়ক্রমে মেজর জেনারেল পদে উন্নীত হয়ে বাংলাদেশ সেনাবাহিনী থেকে অবসর নেন তিনি। সেনাবাহিনীতে কর্মরত থাকাবস্থায় প্রেষণে বাংলাদেশ মুক্তিযোদ্ধা কল্যাণ ট্রাস্টের চেয়ারম্যান এবং রাষ্ট্রদূত হিসেবেও দায়িত্ব পালন করেন। বাংলাদেশে প্রথম সাফ গেমস আয়োজনে তিনি সম্পৃক্ত ছিলেন।
১৯৭১ সালের ৪ আগস্ট শেরপুর জেলার নকশী বিওপিতে ভয়াবহ এক যুদ্ধ সংঘটিত হয়। এই যুদ্ধে মুক্তিবাহিনীর পক্ষে নেতৃত্ব দেন আমীন আহম্মেদ চৌধুরী। পাকিস্তান সেনাবাহিনী নকশী বিওপি দুর্গের আদলে সুসজ্জিত করেছিল। এখানে মোতায়েন ছিল প্রায় এক কোম্পানি সুপ্রশিক্ষিত পাকিস্তানি সেনা। মুক্তিযোদ্ধারা বেশির ভাগ ছিলেন মাত্র ২৮ দিনের প্রশিক্ষণপ্রাপ্ত। যুদ্ধের পূর্ব-অভিজ্ঞতা তাঁদের ছিল না। ওই যুদ্ধই ছিল তাঁদের জীবনের প্রথম যুদ্ধ। ৩ আগস্ট দুই কোম্পানি যোদ্ধা নিয়ে নকশী বিওপি আক্রমণ করেন আমীন আহম্মেদ চৌধুরী। অ্যাসেম্বলি এরিয়া থেকে যোদ্ধারা অত্যন্ত সাবলীল গতিতে এফইউপিতে (ফর্মিং আপ প্লেস) রওনা হন। মাঝপথে নালা ক্রস করার সময় তাঁরা কোনো শব্দ করেননি। এর আগে যোদ্ধাদের নিয়ে পানির মধ্যে বিনা শব্দে চলার প্র্যাকটিস করেছিলাম। রাত তিনটা ৩৫ মিনিটে এফইউপিতে পজিশন নেয় মুক্তিযোদ্ধারা। তিনটা ৪৫ মিনিটে মুক্তিযোদ্ধাদের আর্টিলারি গর্জে ওঠে। কিন্তু ভাগ্যের পরিহাস, যুদ্ধের আগেই এফইউপিতে নিজেদের আর্টিলারির কয়েকটি গোলা এসে পড়ে। এতে ছয় যোদ্ধা (গণবাহিনীর) গুরুতর আহত হন। একই সময় পাকিস্তানি আর্টিলারিও গর্জে ওঠে। এর মধ্যেই এক্সটেনডেড ফরমেশন তৈরি করেন মুক্তিযোদ্ধারা। একটু পর অ্যাসল্ট লাইন ফর্ম করে মুক্তিযোদ্ধারা অস্ত্র উঁচু করে ‘জয় বাংলা’ ধ্বনি দিয়ে ক্ষিপ্রগতিতে এগিয়ে যান। শত্রু পাকিস্তানি সেনাদের বেয়নেট চার্জের জন্য তাঁরা রীতিমতো দৌড়াতে থাকেন। এ সময় একজন মুক্তিযোদ্ধাদের উত্তেজনা বাড়ানোর জন্য ‘নারায়ে তকবির’, ‘জয় বাংলা’, ধ্বনি দিলে মুক্তিযোদ্ধারাও ঘন ঘন ‘আল্লাহু আকবার’, ‘জয় বাংলা’ স্লোগান দিয়ে যুদ্ধের ময়দান প্রকম্পিত করে তোলেন। ঠিক তখনই শত্রুর আর্টিলারির শেলভো ফায়ার (এয়ার ব্রাস্ট) এসে পড়ে মুক্তিযোদ্ধাদের ওপর। সঙ্গে সঙ্গে কয়েকজন মুক্তিযোদ্ধা মাটিতে লুটিয়ে পড়েন। এতে কিছু মুক্তিযোদ্ধা ছত্রভঙ্গ হয়ে যান। আমীন আহম্মেদ চৌধুরীর ডান পায়ে একটা শেল লাগে। পরে আমীন আহম্মেদ চৌধুরী এগিয়ে যাওয়ার সময় তাঁর বাঁ পায়ে বাঁশের কঞ্চি বিঁধে। তিনি পড়ে যাই। তখন এক পাকিস্তানি সেনা অস্ত্র উঁচু করে তাঁর দিকে ধেয়ে আসতে থাকলে সালাম (অষ্টম শ্রেণীর ছাত্র, এক সুবেদার মেজরের ছেলে) নামে এক ছেলে তাকে মেরে ফেলে। কিন্তু অন্য জীবিত পাকিস্তানি সেনারা তাঁকে ধরার চেষ্টা করে। তিনি সাইড রোল, ক্রল করে সরে যাওয়ার সময় আবার তাঁর ডান কনুইয়ে গুলি লাগে।
আবদুল মজিদ (দ্ব্যর্থতা নিরসন)
আবদুল মজিদ বলতে বোঝাতে পারে: